Megat Terawis

Megat Terawis merupakan Bendahara Perak dan bergelar Orang Kaya Bendahara Paduka Raja. Dia merupakan anak kepada Daulat Yang Dipertuan Pagar Ruyung. Keturunannya merupakan pemegang jawatan Bendahara di Perak. Salah seorang dari keturunannya, Megat Menjanas (Orang Kaya Bendahara Paduka Seri Maharaja), berkahwin dengan anak Sultan Muzaffar Shah II of Perak, iaitu Raja Shah Alam Sayong.

Megat Terawis telah datang ke Perak bersama-sama dengan Sultan Muzaffar Syah I dari Kampar dan mendirikan kerajaan di sana. Selang beberapa lama, berlaku perselisihan antara baginda dengan Tun Saban yang membawa kepada perperangan. Sultan Muzaffar Syah I menawarkan jawatan Bendahara kepada sesiapa yang berjaya membunuh Tun Saban, dan disahut oleh Megat Terawis. Megat Terawis kemudiannya dilantik menggantikan Tun Mahammad menjadi Bendahara Perak dengan gelaran Bendahara Paduka Raja.  

Sejak hari itu orang-orang keturunan Megat menjawat jawatan Bendahara di Perak. Pada masa pemerintahan Sultan Iskandar Zulkarnain Sultan Perak ke-15 (1756-1770) Bendahara Megat Abu Kasim meletak jawatan Bendahara dan menyerahkan  jawatannya kepada sultan kerana tidak berpuas hati dengan tindakan sultan mendirikan Istana di Pulau Indera Sakti yang dibawah kelolaan Bendahara. Selepas itu, jawatan Bendahara Perak dipegang oleh mereka dari darah raja.

Keturunan Megat Terawis banyak berhijrah dari Perak Tengah  khususnya dari Kampung Gajah ke Kuala Kangsar, Perak kerana istana Sultan Perak dipindahkan ke sana. Makam Megat Terawis kini terletak di Kampung Gajah , Perak di tebing kanan Sungai Perak. Papan tanda dan binaan makam telah dibuat oleh Jabatan Muzium Perak. Makam ini berhampiran dengan jambatan Kampung Gajah.

Keturunan
Sesetengah ahli keluarga Megat Terawis yang terkenal kini termasuk:

 Megat Muhammad Ali bin Megat
 Megat Omar bin Megat Muhammad Ali
 Dato' Seri Dr Megat Khas bin Megat Omar
 Tan Sri Megat Najmuddin bin Megat Khas

 Megat Mohd Isa
 Dato' Megat Yunus bin Megat Mohd Isa
 Dato' Seri Megat Jaafar bin Megat Yunus

 Megat Ayob
 Tan Sri  Megat Junid bin Megat Ayub 
 Datuk Megat Firdouz bin Megat Junid
 Dr Puteri Julia Nabilah binti Megat Junid

 Dato' [[Megat Mohd Nordin
 Megat Ainuddin bin Dato' Megat Mohd Nordin

 Megat Mohd Nor 
 Tan Sri Dato’ Megat Zaharuddin bin Megat Mohd Nor

 Megat Shamsuddin
 Megat Kamaruddin bin Megat Shamsuddin 
 Puteri Sarah Liyana binti Megat Kamaruddin

Rujukan
 Tempat-tempat Bersejarah Perak, N.A. Halim, Jabatan Muzium - 1981, ms 80-81.
Buku Megat Terawis Journey To Our Roots https://www.facebook.com/Megat-Terawis-Journey-To-Our-Roots-270767753311955/

Pautan luar
 Persatuan Megat Terawis.